ming030890/wiki-yue-high-quality huggingface dataset:
恐怖谷

恐怖谷（粵拼：hung2 bou3 guk1）係一個有關情緒同埋外觀設計嘅諗頭。簡化講，恐怖谷理論講嘅嘢係呢一點：「似人非人嘅物件會令人覺得恐怖。」
恐怖谷呢個諗頭源自機械人學，而到咗廿一世紀初，恐怖谷經已俾人應用落去角色設計同埋恐怖文學等嘅領域嗰度。

概論
睇埋：恐懼
精確啲講嘅話，恐怖谷個諗頭如下。
想像家陣畫一條線，X 軸表示「一件物體有幾似人類」，而 Y 軸就表示「人類對嗰件物體嘅好感」；心理實驗表明，呢條線會有個谷－
一般人傾向對完全唔似人嘅物體（例如係一架車）冇咩特別好感；
當一件物體個樣開始似人類，人通常會開始對佢有啲好感，例子可以想像有眼耳口鼻、特登整到個樣好得意嘅人形機械人或者毛公仔；
當相似度高到某個點、但嗰件物體又明顯唔係人嗰陣，人對嗰件物體嘅好感會勁跌，會覺得件物體令佢哋毛管戙，例如係喪屍，或者像真度高但明顯唔係人嘅機械人；
一般人對健康正常嘅人（最似人嘅物體）最有好感。
下圖就係恐怖谷理論嘅圖解：Y 軸表示好感度，X 軸表示似人度；實線表示靜止唔郁嘅物體，喺呢條線最低點嘅係死屍，而虛線表示曉郁嘅物體，喺呢條線最低點嘅係喪屍。
亦即話  喺  嗰陣會係 0（點 1），而隨住  數值升， 會跟住升（點 2）；當  升到咁上下去到某一個點， 會急跌（點 3）；然後當  去到最大值嗰陣， 會急升同返去到最高點（點 4）。呢條線嗰個「谷」就係所謂嘅恐怖谷－「因為覺得件物體恐怖，而引致嘅好感度低谷」。

應用
睇埋：人形機械人、虛構角色同恐怖文學
恐怖谷理論喺理論同實用上都有用。
喺機械人學同電腦圖像學等嘅領域上，恐怖谷理論對人形機械人或者虛構角色嘅設計有所啟示，啲人設計呢啲嘢嗰陣往往想避免件嘢進入「似人非人」嘅恐怖谷。
恐怖文學好興運用恐怖谷嚟令創作嘅角色恐怖，好似喪屍同吸血鬼等恐怖文學成日用嘅橋段，都係講到一啲「望落似人但明顯唔係人」嘅事物。
伍劭行

泰倫斯（Terence Ng，1997年3月22號—）原名伍劭行，係香港男藝人，2020年憑住參與ViuTV搞嘅真人騷選秀《全民造星III》而出名，喺2022年6月16號出道。

簡歷
泰倫斯中學讀鄧肇堅維多利亞官立中學，之後去咗澳洲嘅 Sydney Theatre School 讀書。
2020年，泰倫斯專程由澳洲返香港參加ViuTV搞嘅真人騷選秀《全民造星III》，做咗成個比賽入面唯一海外參賽者。結果佢入咗四十強之後，喺三十強資格賽被評判淘汰。
2020年，簽約Echo娛樂成為旗下練習生。
2022年，由製作人dV7製作出道專輯 <Accrue>，6月16日喺香港出道。
Stray Kids

Stray Kids（韓文：스트레이 키즈），係韓國嘅一隊男子歌唱組合，喺2018年1月8日，發行咗先行專輯《mixtape》，喺2018年3月25日正式出道，組合一開始由方燦，金宇珍，李旻浩，徐彰彬，黃鉉辰，韓知城，李龍馥，金昇玟及梁精寅組成，由方燦擔任隊長。2019年10月28日，成員金宇珍因個人原因退團，Stray Kids由餘下八位成員繼續活動至今。
COLLAR

COLLAR係香港女子組合，創立時八位成員係嚟自2021年香港電視頻道ViuTV大型選秀節目《全民造星IV》嘅20強參賽者，喺比賽結束後大概兩個禮拜就宣佈成立組合，經理人係戴穎（Wing）。隊長係由Gao擔任，其他成員係包括Candy、Day、Ivy、Marf、Sumling同Winka，而So Ching就喺2023年5月10號退團，自此就變咗做七人女子組合。

2021年底至2022年中：成團
2018年起，ViuTV推出《全民造星》系列，並分別喺第一季同第二季誕生男子組合，亦有唔少參賽者「單飛」。唯獨節目搞咗三季都未誕生一隊女子偶像組合，所以ViuTV喺2021年推出《全民造星IV》，希望借此培育香港女子組合。最後喺2021年12月25號《全民造星IV》決賽入面，邱彥筒、沈貞巧同許軼分別奪得冠、亞、季軍，三人就直接晉身女團，ViuTV另外再喺96強中挑選多五名成員。COLLAR成員人數係八名係因為ViuTV《全民造星IV》監製花姐有一次發夢到自己旗下有一隊八人女團，所以花姐向ViuTV董事總經理魯庭暉提議《全民造星IV》以全女班參賽者嘅形式去舉行。
據紀錄COLLAR出道過程嘅節目《我哋係COLLAR》透露，三甲之外嘅其餘五位成員入面，頭四位嘅入圍順序係王家晴（Candy）、陳泳伽（Winka）、蘇芷晴（So Ching）同李芯駖（Sumling）。因為楊安妮（Win Win）拒絕咗戴穎嘅邀請，令女團成員一度只係得七個人，經過長時間討論，最終決定邀請雖然表現未算標青但有好高人氣嘅蘇雅琳（Ivy）做第八位成員。
喺2022年1月12號夜晚六點半，ViuTV喺香港尖沙咀海港城舉辦用「Hold Your Breath」主題嘅記者會，記者會上同時公佈另外五名成員李芯駖（Sumling）、蘇芷晴（So Ching）、陳泳伽（Winka）、蘇雅琳（Ivy）同王家晴（Candy），之後八人一齊上台演唱出道曲《Call My Name!》。由於疫情關係，記者會改喺社交平台Facebook網上直播，直播最高一度有多過7.6萬人去睇，歌手黎明都有去睇直播。另外，COLLAR開設嘅官方社交平台Instagram公開24小時之內嘅追隨者人數係高達20萬人。記者會同時透露COLLAR即將會舉辦演唱會，預計3月底舉行，但係要睇疫情情況先能夠落實日期。
喺1月13號夜晚八點《Call My Name!》音樂影片係正式喺影片分享平台YouTube推出。呢個音樂影片喺開播24個鐘內已經突破64萬觀看次數，並且登上香港YouTube熱門影片嘅第一位，喺1月16號凌晨觀看次數就破咗100萬。同埋1月30號凌晨再突破200萬。喺1月24號，日本能量飲品寶礦力水特宣佈成軍12日嘅COLLAR會擔任品牌嘅香港40周年代言人，亦成為品牌第一個本地歌手組合代言人，同埋會獻唱廣告主題曲，成為咗品牌第一個本地廣告歌。COLLAR喺1月28號夜晚八點推出《Call My Name!》嘅Dance Version。喺2月14號情人節，推出《Call My Name!》嘅214 Version。3月18號，中午12點先喺香港商業電台節目叱咤樂壇首播，並且晏晝1點喺各大音樂平台推出第二首單曲《Never-never Land》。喺3月23號夜晚八時，《Never-never Land》MV正式喺影片分享平台YouTube推出，喺4月3號中午12點35分破100萬觀看次數。

2022年中至2023年中：So Ching請假、復工同退團
同年7月下旬MIRROR演唱會發生意外，重傷者李啟言係COLLAR成員蘇芷晴嘅男朋友，蘇芷晴需要請假，令COLLAR變相休團，亦暫停推出新作品，一路去到約莫5個月之後嘅2023年1月1號，蘇芷晴復工，令COLLAR正式復出，並喺1月13號成團一週年翌日推出第五首單曲《The Bright Side》。不過到5月10號，蘇芷晴用始終未能走出心靈陰影做理由，宣佈退出COLLAR，而經理人戴穎話COLLAR會以七人組合繼續發展，唔考慮加返新成員補位。

團名
根據MakerVille行政總裁魯庭暉解釋，女團名「COLLAR」有兩個意思：第一指衫領，第二指鎖骨，代表女團風格多變，亦係連結腦部同心嘅部份，希望COLLAR 嘅作品，畀觀眾能用腦思考，用心感受，每次表演都能夠「Hold Your Breath」。。

單曲
註：個人名義嘅單曲歌，請睇吓成員嘅個人頁。

派台歌曲成績
註：個人名義嘅派台歌曲，請睇吓成員嘅個人頁。
註：個人名義嘅各台冠軍歌總數，請睇吓成員嘅個人頁。
（-）未能上榜
（×）冇派去該台

影視作品
註：個人名義嘅影視作品演出，請睇吓成員嘅個人頁。

公開演出
註：個人名義演出嘅項目，請睇吓成員嘅個人頁。

品牌代言
註：個人名義嘅品牌代言，請睇吓成員嘅個人頁。

流行文化
喺COLLAR成立之前，因為唔少MIRROR嘅女擁躉對於MIRROR成員嘅追捧，導致唔少女擁躉嘅伴侶（包括男朋友或丈夫）備受冷落，其中喺2021年7月一個「苦主」連同部分「鏡粉前夫」（指MIRROR女擁躉嘅備受冷落嘅男友或丈夫）喺Facebook成立咗「我老婆嫁左比Mirror導致婚姻破裂關注組（我老婆嫁咗畀Mirror導致婚姻破裂關注組）」用「圍爐取暖」嘅方式，突然群組會員迅速幾何級數上升，而家已達到35萬，亦引起媒體關注。   自女團成立消息傳出後，呢嗰Facebook群組入面嘅一個「群主」同一班「苦主」作出相應行動，喺2022年1月11號宣布成立分支「前夫反擊戰」群組，而家吸納超過八萬人加入呢嗰群組，再次引起香港傳媒關注。

軼事
因為香港電視娛樂事先註冊咗「COLLAR」商標，而呢個註冊喺2021年12月30號被網民發現，令到網民估到新女團個名叫COLLAR，但電視台喺正式公佈之前都無回應過。
喺2021年12月30號《東方日報》已經率先透露女團八人名單。嗰時因為《東方日報》嘅名單係無其他證據去支持，網民只係半信半疑，但事後喺2022年1月12號證實名單係完全正確。
呢個組合未有好似其餘同全民造星系列有關嘅組合（MIRROR、ERROR同P1X3L）噉樣，吸納十強以外嘅參賽者。
呢個組合年紀最大嘅成員（喺1986年出世嘅李芯駖）同最細嘅成員（喺2002年出世嘅王家晴）相差達16年，係香港樂壇入面比較罕見。
井上大助

井上大助（日文：井上 大助／いのうえ だいすけ；1952年—），係日本漫畫家，福岡縣人。以創作學習漫畫著名，代表作係《學習漫畫 人體系列（日文：学習まんが 人間のからだシリーズ）》。
波比查爾頓

波比查爾頓，CBE（英文：Bobby Charlton，1937年10月11號—2023年10月21號），係英格蘭足球員，1958年到1970年英格蘭足球代表隊成員，參加過四次世界盃足球賽，幫手攞過1966年世界盃冠軍。而佢職業生涯主要效力曼聯，2023年10月21號去世。
雷深如

雷深如（原名雷琛瑜，1989年11月4號—），藝名J.Arie，係香港創作女歌手，佢喺2013年簽約太陽娛樂音樂出道。
佢喺嘉諾撒聖瑪利書院同香港大學法律學士畢業。佢亦有參與電影演出。2019年7月，雷深如離開太陽娛樂音樂，同年10月跳槽無綫電視，2021年離巢。依家佢係自資獨立歌手。
韋甘比足球會

韋甘比流浪足球會（英文：Wycombe Wanderers Football Club）係位於英格蘭東南部白金漢郡（Buckinghamshire）海韋甘比（High Wycombe）嘅足球會，1985年開始參與全國性聯賽，喺2000至2001年球季以英乙（而家嘅英甲）球會身份打入英格蘭足總盃四強。2010年代初成績有如升降機，喺2009年升班到英甲，一季後即降回英乙，翌季又回升到英格蘭甲組聯賽參賽，但一季後又降回英格蘭乙組足球聯賽。而家喺英甲作賽，20-21年喺英冠作賽，係隊波第一次喺次級聯賽入面比賽。
韋甘比歷嚟喺全國性聯賽嘅成績
富咸足球會

富咸足球會（Fulham Football Club）係英格蘭超級足球聯賽嘅球隊之一，喺英國首都倫敦嘅富林區，1879年成立。
延文禮士

延文禮士（英文：Inverness），又譯恩華尼斯、印威內斯，係英國蘇格蘭北部嘅一個城鎮，延文禮士郡首府。
黃霸

黃霸（前130年—前51年），字次公，係西漢官員，漢宣帝時期做過丞相。佢被史書評價做漢朝最擅長治理百姓嘅官吏。
全粵詩

《全粵詩》（粵拼：Cyun4 jyut6 si1）係一本專門收以前嶺南一帶嘅詩人留低落嚟嘅詩嘅集，一共有三十冊，由嶺南美術出版社出版。
佢係至到而家規模最大，內容最全面嘅粵詩集。由地方嚟講，佢收錄咗廣東、海南、港澳同埋廣西嘅欽州同北海嘅詩。由時間嚟講，上自公元前嘅漢朝，一路去到 17 到 20 世紀嘅清朝時期，重收埋廿世紀頭嘅民國嗰陣嘅粵詩。目前，呢個集收咗明朝（14 至 17 世紀）同埋打前嗰啲詩。

立項
1981 年九月，中共中央發文話要執返啲古書，將啲文化遺產留番低落嚟。呢個係好緊要，同後人有關係嘅嘢。於是咁就為古書整理指咗條路。 1983 年九月，教育部整咗個全國高等院校古籍整理研究工作委員會（簡單啲叫「古委會」），啲重點大學就整咗個古籍研究所。
1984 年九月，王季思起咗個中大古文獻所，係全國十七個重點古籍所中嘅一個，其中嘅嶺南文獻研究所係陳永正揸 fit 。陳永正出版過好多嶺南文學嘅著作，喺咁長嘅整理中，就想話整本《全粵詩》嚟。
1998 年佢向古委會立項，得咗。

艱難
接住落嚟就好艱難喇。之話 13 世紀（明朝時期）以嚟都有人整粵詩集，不過規模都係偏細，而今次呢本詩集系超過嗮之前嗰啲。而好多好矜貴嘅版本響國內大圖書館同港台或者係外國，要想整起嚟好難。同時，上面畀嘅經費又唔夠使，搞到成個計劃做吓停吓咁。

轉機
2002 年，廣東做咗文化大省，於是成件事就有轉機喇。喺 2003 年，廣東省政協常委嘅劉斯奮同張貴光省政協交份提案，話要睇重啲嶺南古書嘅整理，入面就傾到《全粵詩》。於是喺 2004 年上面畀咗筆大錢，再喺粵人嘅努力之下，卒之搞得快手咗，最後先至可以攞嚟出街。

接住落嚟
整完 17 世紀頭打上嗰啲詩，咁就輪到 17 到 20 世紀嘅清朝時期啲詩喇。嗰個時期時啲詩零舍多，嗰時嶺南有好多人得閒就寫詩，再加上離家下又近，留低嘅詩就好多羅羅喇。而家估計，大概篇幅係之前各朝代嘅總和嘅成兩倍幾。咁搞法，要去整本清朝時期嘅嶺南詩就仲艱難喇。
不過領頭人而家退咗休，人手又唔夠，一個二個又走嗮，搞到而家去整清朝粵詩集又開始停咗落嚟。
豐年路站

豐年路站（粵拼：fung1 nin4 lou6 zaam6；英文：Fung Nin Road Stop）係輕鐵嘅一個車站，喺香港新界元朗區青山公路同埋豐年路交界附近，為豐年路同元朗廣場一帶嘅居民提供服務。

761P綫（特別班次）往天榮（只係喺平日上晝10點至下晝3點提供服務）
停靠2號月台列車均須停喺指定位置上落客。

車站月台
豐年路站本身淨係包括兩個側式月台及連接過路處或者行人天橋嘅行人路，係唯一響青山公路（元朗段）而兩邊月台並列嘅車站。
由於呢段路線嘅輕鐵路軌起喺青山公路元朗段最中間嘅兩條行車線上，所以路軌側邊嘅月台都係起喺路中間。東行同西行嘅1號同2號月台喺豐年路附近嘅行人天橋同埋青山公路一組行人過路處嘅中間。
此站曾經喺2000年嘅輕鐵月台改善工程中擴建，主要係連接行人天橋嘅行人路同埋喺兩個月台向西面增建一卡列車嘅長度以容納多一架列車。現時2個月台長大約60米，可以同時停泊3輛輕鐵單卡。1號同2號月台嘅擴建部分分別喺2000年7月12日同埋7月13日啟用。

天榮 - 天悅 - 天秀 - 濕地公園 - 天恆 - 天逸 - 天富 - 頌富 - 天瑞 - 樂湖 - 天耀 - 坑尾村 - 塘坊村 - 屏山 - 水邊圍 - 豐年路 - 康樂路 - 大棠路 - 元朗注意：761P綫（特別班次）只係喺平日非繁忙時間（上晝10點至下晝3點）提供服務。

歷史
豐年路站喺輕鐵初初起嗰陣同步興建，喺1988年9月18號啟用。車站啟用初期原本叫大會堂站（因為位置接近元朗大會堂），及後改名做豐年路站。

利用狀況
本站跟住輕鐵喺1988年啟用。雖然同元朗市中心距離稍遠，但係附近有元朗廣場同埋唔少學校，多年嚟人流逐步增加，甚至不勝負荷。九廣鐵路公司作出多項措施，包括開通兩個月台通往行人天橋（因為行人天橋係後期加建嘅）嘅兩條新樓梯，將兩個月台擴闊同延長至容納3架列車，喺2號月台實施唔同路線喺唔同位置上落客等，擠迫情況先至有改善。
青山道

響新九龍嘅青山道同響新界嘅青山公路夾埋係全香港最長嘅路。由深水埗開始，連住新界南西北三個地區。亦都係香港早期嘅遠程道路，方便英國接收新界管治。不過無論邊度，條路嘅英文名都係叫Castle Peak Road。

名
路名之所以叫青山，皆因佢最西貼近新界青山，而家下隔籬呢一帶屯門聚居地，英國人叫佢做Castle Peak，所以中文順理成章叫青山。
原本成條路都叫做青山道。後尾除咗新九龍荔枝角、長沙灣同深水埗呢段，全部都改名做青山公路。
青山公路響元朗市區一段正式叫青山公路 - 元朗段，俗稱元朗大馬路。

新九龍
内文：青山道 (市區段)
青山道以深水埗大埔道交界做起點，響九龍一帶山腳向西行，經過長沙灣，去到荔枝角。青山道兩邊多數係舊樓，而近荔枝角嗰邊就係工業區。響荔枝角就向北走，走向蝴蝶谷出新界。

新界
屯門新墟附近一段青山公路
青山道一離開新九龍，就叫做青山公路。佢先北上下葵涌個山谷，走到上葵涌，再去荃灣。
跟住沿住新界大陸東南岸西行，行過油柑頭、汀九、深井、青龍頭、大欖、小欖、掃管芴、三聖就去到屯門，即係舊時青山。
再向北走，就過藍地、洪水橋同屏山，咁就去到元朗。元朗北走凹頭，過米埔、新田、白石拗同古洞，最尾就去到終點上水。
利物浦足球會

利物浦足球會（英文：Liverpool Football Club）係英格蘭超級足球聯賽嘅球隊之一，喺英格蘭西北港口城市利物浦，係英格蘭最出名同埋最成功嘅足球會之一。

簡介
利物浦喺1892年成立。佢哋曾經十八次攞到聯賽冠軍、七次足總盃同聯賽盃冠軍、6次歐聯冠軍加埋三次歐洲超級盃冠軍。利物浦攞歐聯、歐協、聯賽盃同埋歐洲超級盃嘅次數都係全英國最多嘅，本土頂級聯賽、足總盃呢兩項主要賽事就唔係。利物浦雖然英超成立以來一直喺英超踢波，但係英超改制後近卅年都未攞過一次冠軍，最終喺2020年6月25號，曼城作客車路士輸波，賽後31戰得63分，落後榜首利物浦23分，喺聯賽剩返7輪賽事嘅情況下，曼城宣告衛冕失敗，令到利物浦30年嚟首次贏到英超改制後嘅頂級聯賽冠軍。

歷史
利物浦喺21世紀早期曾經係英格蘭「Big 4」之一，喺2001年奪得三冠王，包括歐洲足協盃、英格蘭聯賽盃同英格蘭足總盃。賓尼迪斯做領隊之後，球隊成績更上一層樓，2005年更加喺半場落後3球之下，下半場連入三球，再喺十二碼大戰反勝AC米蘭，攞到歐聯冠軍。之後，2006年又喺足總盃決賽落後韋斯咸兩球之下，憑住施斯入一粒加上謝拉特梅開二度，包括被稱為「神奇、頂級、超卓」嘅四十幾碼外遠射補時入波，順利令場波要打加時，最後十二碼大戰羸埋。
但後來成績一落千丈，甚至有好幾年都打唔入前四，無得打歐聯。喺鶴臣做領隊嘅時期，更加試過跌出前十，結果佢半年就俾人炒咗。之後經過杜格利殊短暫年半做過領隊，球隊成績開始慢慢回復，但第二季2011-2012又因為成績唔好，雖然重奪聯賽盃，但聯賽只得第八而辭職。後來，羅渣士上任，利物浦終於迎來一個短暫復蘇，更憑住成隊波，尤其是蘇亞雷斯嘅神勇表現，經過十一連勝，喺2013-2014年英超賽季重剩番三場嘅時候，仍然排喺榜首，但喺尾三嗰場輸畀車路士，而曼城喺最後五輪全勝，所以結果以兩分之差失落英超冠軍。但係之後嗰季主力蘇亞雷斯走咗，隊波無咗前場領袖，唔單只歐聯分組賽出局，聯賽亦都只得第六。直到2015年10月高普接替羅渣士，用人唯才，第一季已經帶隊打入聯賽盃決賽同歐霸決賽，但分別輸畀曼城同西維爾。而第二季買咗文尼、雲拿當等人之後，雖然一月無贏過波，但係季尾發威，終於繼2014年之後再次攞到前四，可以直入歐聯分組賽。
喺高普嘅帶領底下，利物浦由16/17球季到19/20球季都係聯賽頭4名，連續4年直入歐聯分組賽。球隊喺18/19球季輸曼城1分，以97分，英超史上最高分亞軍完成球季。不過有失亦有得，球隊喺呢一季以2:0打敗一樣嚟自英國嘅熱刺，攞到隊史第6個歐聯冠軍。贏咗歐聯嘅紅軍之後食住個勢，喺11月嘅世界冠軍球會盃決賽以1：0打敗嚟自巴西嘅法林明高，攞埋隊史第1個世冠盃冠軍。之後喺19/20球季全隊上下一心，為嘅係英超改制之後第一個英超冠軍。球隊由第2場比賽贏修咸頓開始，喺榜首位置由頭帶到落尾，最後攞到99分，拋離亞軍曼城18分，成功攞到球會同埋球迷等到頸都長埋嘅英超冠軍。

主場
利物浦主場晏菲路球場
1884年，晏菲路起咗喺士丹利公園隔離。佢本來係愛華頓主場，但隊波同晏菲路業主John Houlding有租務拗撬所以搬走咗，留番個空場。於是 Houlding 就以晏菲路為主場喺1892年創立咗利物浦足球會。起初有二萬個位，不過第一場波得一百個人睇。
高峰時期晏菲路可以裝到60000人，直到九十年代都有55000個位。但後來英超規定利物浦一定要將晏菲路變成全座嘅足球場，所以1994年客量就減到45276。 呢個改變令到Kemlyn Road Stand要喺1992年，即係創會100週年重建，所以之後就叫做百週年看台（Centenary Stand），直到2017年改名叫杜格利殊看台（Kenny Dalglish Stand）。1999年，晏菲路看台加多咗層。
因為擴建有限制，2002年5月利物浦提出過搬主場去士丹利公園球場，2004年7月批准起，繼而喺2006年9月利物浦市議會以999年租約批出塊地。但係喺George Gillett同Tom Hicks喺2007年2月成為新班主之後，球場重新設計咗，而個新設計喺2007年11月由議會通過，計劃2011年8月起好，最多容納六萬個球迷，由HKS, Inc.負責起。 但係2008年8月新球場停工，因為兩位班主畀唔起三億英鎊去起。後來利物浦新班主芬威體育集團（Fenway Sports Group）決定重建現有嘅晏菲路球場，放棄士丹利公園球場，而球場容量都會升到大約六萬，成本大約一億五千萬鎊。球場擴建完之後，原主看台加多咗第三層，而成個球場總容量升到54074，用咗一億。時任領隊高普形容呢個新看台好正。
曼城足球會

曼城（英文：Manchester City Football Club），係英格蘭超級足球聯賽嘅其中一支球隊，同曼聯一樣係喺曼徹斯特建立。因為曼城同曼聯都係位處同一個城市，兩隊之間對壘畀人稱之為「曼徹斯特打吡」，曼城足球會嘅現任老細係文梳亞（2023年開始做阿聯酋副總統）。
2022-2023賽季，曼城分別獲得英超，足總盃同歐聯，達成三冠王嘅偉業。

利安·戴納（Liam Delap）
中鋒
 (2003-02-08) 2003年2月8號（21歲）
2020
青年軍
不適用
費蘭甸奴、根度簡、魯賓·迪亞斯、迪布尼分別係正、副、第三、第四隊長。
2024–25年西班牙甲組足球聯賽

2024年至2025年西班牙甲組足球聯賽（英文：2024–25 La Liga）係第94屆西班牙甲組足球聯賽賽事。今屆西甲聯賽喺2024年8月15號開鑼。

參賽隊伍
2024–25年西班牙甲組足球聯賽參賽隊伍共有20支。

積分榜
最後更新：2025年1月3號。 資料來源：LaLiga EA Sports排名規則：1＞積分；2＞互相對陣積分（相關比賽完成前先畀淨勝球）；3＞互相對陣淨勝球（相關比賽完成前先畀淨勝球）；4＞淨勝球；5＞入球數；6＞公平競技積分；7＞抽籤

對賽成績
比賽更新：2025年1月3號。資料來源：LaLiga EA Sports顏色：藍色：主隊贏咗；黃色：打和；紅色：客隊贏咗。
朴敏珠

朴敏珠（英文：Park Min Joo；1991年11月7號—），係韓國女歌手、音樂製作人。
歐陽均諾

歐陽均諾，香港親中派民建聯人士。

經歷
歐陽均諾中學時代已經開始為區議員做義工，幫手舉辦青少年活動，仲試過去「洗樓」拉票。畢業後，佢正式投身地區工作，2015年當選為啟業選區嘅區議員。

政治立場
佢嘅政治立場係親中派。

選舉經歷
喺2015年香港區議會選舉，佢攞到2,128票，成功當選。
佢曾經出戰2019年區議會選舉，但因為親中派漠視民意，堅持修訂逃犯條例，選情大受影響。最後佢輸咗畀民主派嘅尹家謙。
喺政府大幅度削減直選議席同排除民主派參選嘅2023年香港區議會選舉，歐陽均諾曾經以民建聯名義參選地區委員會界別（觀塘），攞到176票，成功當選。
黃詠琪

黃詠琪（英文：WingKei Wong，1995年—）係香港女演員，2024年參加ViuTV戲劇選秀真人騷《選角》入圍女演員最後四強。
GFRIEND

GFriend（韓文：여자친구）係韓國嘅一個少女團體，由Sowon、Yerin、Eunha、Yuju、SinB同Umji共6個成員組成。擁躉名係Buddy（Buddies）。2015年1月16日，以首張迷你專輯《Glass Bead》一曲於《Music Bank》正式出道,2021年5月22日全部成員約滿離開Source Music，團體活動期只有6年4個月。

成員變遷表
紅線：暫停參與團體活動。
2018年5月，Sowon因為老豆死咗，停止活動一個月。
2018年11月，Yuju由官方宣布將缺席11月行程，並於12月回歸團體活動。
2021年5月22日後，全員合約到期離開Source Music。
2025年1月5日起，全員為團隊出道十週年展開相關活動。
(G)I-DLE

(G)I-DLE（韓文：(여자)아이들）係南韓女子流行音樂組合，2018年出道，初時係6人組合，2021年8月徐穗珍（穗珍）退出後改為5人組合。由小娟做隊長。
地膽帶路日本遊

《地膽帶路日本遊》（英文：Travel Salad）係香港奇妙電視嘅外購節目。節目嘅原裝正版係日本朝日電視台播出嘅節目「朝だ!生です旅サラダ」，經配音同剪接後喺香港開電視 / HOY TV 77頻道上播放。節目喺日本自1993年就已經開始播，介紹日本各地嘅好玩同好食嘅地方。而家嘅主持陣容包括神田正輝、向井亞紀、三船美佳、勝俁州和、中丸雄一、東留伽等等。
金孝靜

金孝靜（韓文：김효정，1990年12月11號—）係南韓一個女藝人同歌手。
12月11號

12月11號係公曆年嘅第345日（閏年第346日），離年尾重有20日。
<< - 12月 - >>



大件事
1813年：西班牙王費迪南七世喺拿破崙同意下再次即位。
1862年：家下美國維珍尼亞波多馬克河附近爆發咗為期5日嘅弗雷德里克斯堡戰役。
1886年：英國阿仙奴嘅前身戴爾廣場隊進行咗首場足球比賽。
1915年：袁世凱稱帝。
1927年：中國共產黨發動國民革命軍左派力量同工人組織攻佔廣州，廣州暴動爆發。
1929年：鄧小平、張雲逸等發動百色起義。
1931年：英國國會通過威斯敏斯特法案，確立加拿大、紐芬蘭、澳洲、新西蘭、南非同愛爾蘭自由邦等自治領享有獨立嘅立法權。
1931年：尼塞托·阿爾卡拉-薩莫拉上任爲西班牙第二共和國首任總統。
1936年：英國愛德華八世放棄王位。
1941年：德國同意大利對美國宣戰，美國亦隨即向佢哋宣戰。
1946年：聯合國大會通過成立聯合國國際兒童緊急救援基金會，對發展中國家嘅細路提供人道援助。
1967年：喺南非好望角鎮嘅格魯特殊醫院，世界上第一個換心（英文：Heart transplantation）病人，54歲嘅華絲肯斯基（英文：Louis Washkansky）喺做完手術之後公開露面，負責呢次換心手術嘅醫生班納德（英文：Christiaan Barnard）一夜成名。
1973年：第三十一屆香港工展會由港督麥理浩爵士主持開幕儀式，地點响灣仔新填地。
1981年：中國首次辦托福試。
1994年：俄羅斯總統葉利欽命令軍隊向已宣佈獨立嘅車臣發動進攻，第一次車臣戰爭爆發。
1996年：香港特別行政區第一屆政府推選委員會推選董建華為香港特別行政區首任行政長官。
1997年：《聯合國氣候變化框架公約》締約方第三次會議上通過咗《京都議定書》。
2000年：法籍唐人作家高行健憑住小說《靈山》獲得諾貝爾文學獎，佢喺當日响瑞典斯德哥爾摩領獎，成為文學獎成立以嚟第一位獲得呢個獎嘅唐人作家。
2001年：中華人民共和國經過15年嘅談判，正式加入世界貿易組織，呢個係關貿總協定／世貿歷史上談判時間最長嘅一次。
2002年：聯合國大會57/129號決議通過每年5月29號為聯合國維持和平人員國際日。
2003年：第3屆世界軍人運動會（意大利文：III Giochi mondiali militari）閉幕，中華人民共和國代表團以31金15銀12銅一共58嚿獎牌排獎牌榜首名。
2008年：南韓京畿道發生一單趙斗淳事件。
2016年：2016年香港選舉委員會界別分組選舉。
陳思諾

陳思諾（英文：Zita Chan，2005年—）係香港女演員，2024年參加ViuTV戲劇選秀真人騷《選角》，白雪公主B組獲得最佳演出團隊。

電視節目（ViuTV）
2024年：《選角》參賽者，入到24強後止步。
2025年：《爆谷一周》第三輯第10集現場觀眾
蘇州

蘇州（粵拼：sou1 zau1；蘇州話音標：[səu tsøʏ]，蘇州話拼音：soutseu，英文名：Soochow、Suzhou）係中國一城，歸入江蘇。佢家下係中華人民共和國嘅地級市，叫蘇州市。市政府喺姑蘇區。

政區
歷史上嘅蘇州府地域廣闊，包括而家嘅蘇州市、上海市、嘉興市等地區。
而家嘅蘇州市，包括蘇州市區同埋四個蘇州市轄縣級市。
蘇州市區：
姑蘇區
吳中區
相城區
虎丘區
蘇州工業園區
吳江區
蘇州市轄縣級市：
崑山市
常熟市
太倉市
張家港市

當代人物
歐陽莎菲，邵氏電影女演員，1923年生於蘇州吳縣。
姜大衛（John Chiang），香港導演同埋演員。1947年生於蘇州。
潘迎紫（Angela），香港出道、台灣女演員，曾經係「中視當家花旦」。1949年生於蘇州。
劉嘉玲，香港電影女演員，香港電影金像獎最佳女主角得主。1965年生於蘇州。
韓雪，中國大陸女演員同埋歌手。1983年生於蘇州。
朱晨麗，2011年香港小姐競選冠軍，香港無綫電視女藝員。1987年生於蘇州。
杭州

杭州（粵拼：hong4 zau1；杭州話萬國音標：ɦaŋ tsei；英文：Hangchow；普通話拼音：Hangzhou）係中國一城，向住東海。佢喺浙江省，係該省省城。家下係副省級城市，叫杭州市。大清時係杭州府治所。
杭州位處長江三角洲南部海邊，有大約1500年歷史，係中國六大古都之一。古時啲人叫「臨安」。喺五代十國之後，杭州經濟同文化都比較發達，有西湖、錢塘江等等嘅山水風景，因此人哋話「上有天堂，下有蘇杭」。
杭州亦係2014年廣州國際城市創新獎其中一個得獎城市。
新世界七大奇蹟

新世界七大奇蹟由瑞士一個叫New Open World Corporation（簡稱NOWC）發起，全世界嘅人都可以上網或者電話設票，選出一個新嘅世界七大奇蹟，取代舊嗰個世界七大奇蹟，新七大奇蹟評選活動由1999年開始，結果喺2007年7月7號喺葡萄牙里斯本當地時間 9 點半公布。

緣起
1999年瑞士生意人兼探險家韋伯（Bernard Weber）發起新七大奇蹟評選，到2005年11月24號總共有 177 件古蹟入圍。入圍資格包括：要係人工建築，要喺2000年之前落成，重要仲保存得好好。2006年1月1號，選出最後 21 個入圍者。
廿一個候選奇蹟之中，埃及吉薩金字塔票數遠遠拋離對手。有埃及官員話，吉薩金字塔入選無可爭議，如果重要投票先當選會係一種「羞恥」，結果 NOWC 同意埃及金字塔「自動當選」。換言之，投票結果公佈時，會有八大奇蹟。
約旦佩特拉古城喺1月時只係排中間，但經皇室同民眾積極推，升咗入七大。

爭議
有批評指韋伯搞呢次世界七大奇蹟選舉其實只係想自我推銷同乘機賺錢，而且選舉亦唔公平，因為咁樣選舉除咗無防止重複投票嘅機制之外，上唔到網嘅人亦投唔到票，而且投票動機多數出於民族情感，唔夠客觀。西班牙藝術史學家塞拉列爾（Francisco Calvo Serraller）就話：「藝術品邊可以用選舉嚟衡量架？」。亦有人擔心選出嚟嘅古蹟，會被只係掛住搵錢嘅人過度發展旅遊，而對呢啲古蹟造成損害。聯合國教科文組職（UNESCO）話個投票只係反映啲有能力投票嘅人嘅睇法，唔代表啲投唔倒票嘅人。
江蘇

江蘇（粵拼：gong1 sou1；通用吳拼：kaon su；普通話拼音：Jiāngsū），簡稱蘇，喺中國華東沿海，長江中下游。佢家下係中華人民共和國一省，叫江蘇省，省會係南京市。江蘇係中國人口密度最高嘅省，而喺省級政區入面排全國第四，排喺上海、北京、天津之後。喺清朝之初江蘇屬江南省（中文：江南省），直到康熙六年（1667年），朝廷先至將江南省拆爲江蘇同安徽兩個省。
江蘇以北係山東，南面係浙江、上海，西面係安徽。江蘇嘅東面係黃海以及東海嘅一部分，海岸線長954km²，長江流過江蘇，兼且喺江蘇南部入海。喺中國改革開放後，江蘇成爲中國經濟嘅熱點地區，而家江蘇係中國人均GDP最高嘅省。不過，江蘇嘅地區差異好大，南部好發達、發展快，而北部重有大把地方係鄉下。

史
江蘇個「江」係指江寧府，而個「蘇」係指蘇州府。唐朝時設江南東道江寧府。
成都

成都（粵拼：sing4 dou1；上江話：[tsʰən˨˩tu˥]；客家話：Sàng-tû；威式拼音：Chengtu；普通話拼音：Chéngdū），簡稱蓉（jung4），又叫做錦城（gam2 sing4）、錦官城（gam2 gun1 sing4），被譽為天府（tin1 fu2），係中國四川省嘅省會，行政級別喺副省級。
成都係位處四川盆地嘅平原。戰國時代經已建都。當時秦朝攻打四川，就派咗李冰去鎮守成都。李冰喺呢度搞都江堰水利工程，結果灌溉咗成個成都平原。於是千百年嚟都係西南大城市。

氣候
成都屬副熱帶濕潤氣候，冬季唔會好凍。
1905電影網

1905電影網係中國中央電視台電影頻道（CCTV-6）旗下嘅影視服務網站，喺2004年成立。

名
1905年被認為係中國國產片嘅元年，因為嗰一年中國拍咗第一套戲—《定軍山》。
菜脯

菜脯（又寫成菜餔、菜甫），舊時興叫蘿蔔膶，係醃製過嘅白蘿蔔乾，做法係將白蘿蔔切粒，用糖、麻油、辣椒去醃。
因為菜脯含有豐富嘅維他命B，同埋好高嘅鐵質，而且鹹、香、脆，所以佢係好多人鍾意嘅嘢，尤其係潮汕、福建一帶同埋香港、東南亞嘅潮汕、福建人。對於潮州人，菜脯、鹹菜、魚露可以話係潮汕三寶。

整嘅方法
想整潮汕菜脯，需要用一啲靚嘅新鮮白蘿蔔（潮州人叫佢哋做菜頭），喺好天嘅上晝，將佢哋用水洗乾淨，鋪好，等啲日頭曬佢幾個鐘，間中要翻下佢，等佢哋曬得均勻啲。傍晚，將啲曬過嘅菜頭放係籃裡面，先灑一層鹽，然後一層菜頭，再灑一層鹽，咁樣一層層疊好，裝滿咗之後就封蓋、揾嚿大石壓喺上面。第二日再攞晒出嚟曬過，夜晚再一層菜頭，一層鹽咁將啲曬過嘅菜頭收返落籃嗰度。呢個步驟重複三到四個禮拜，而每日灑嘅鹽逐漸減少，直至啲菜頭變成金黃色，就係菜脯。啲菜脯可以即刻食，亦可以放幾年，等佢變成更有用嘅老菜脯。
權博士

權博士（英文：Dr. Kwon；韓文：권박사），本名權智秀（英文：Kwon Jisoo；韓文：권지수），係韓國音樂製作人。佢喺首爾大成高中畢業、漢陽大學應用音樂作曲系畢業、漢陽大學應用音樂與作曲研究所畢業。
ETS電動列車

電動列車服務（英文：Electric Train Service，縮寫：ETS，俗稱「雙軌電動火車」），係由馬來亞鐵道旗下子公司經營嘅快速城際電力動車組服務。ETS電動列車係繼KTM通勤鐵路之後推出嘅第二個電動列車服務。
ETS電動列車最高時速140公里，依照客運鐵路技術（英文：Passenger rail terminology）分類，呢條路線屬於準高速鐵路（英文：Higher-speed rail）。
全相煥

全相煥（英文：Jeon Sang Hwan；韓文：전상환；1981年6月2號—）係南韓男歌手同音樂製作人。佢之前係組合7Dayz嘅成員。
白賢秀

白賢秀（英文：Baek Hyun Soo；韓文：백현수）係韓國音樂製作人同男歌手。
紅十字樂團

紅十字樂團（英文：Red Cross），係臺灣樂隊。

簡歷
呢個樂隊最早由主唱趙傳同佢細佬趙傑喺1984年成立，1985年開始活耀喺校園演唱會。嗰陣團員有趙傳、結他手劉哲維、低音結他手牟恩元、鼓手羅明立、鍵盤手林志傑。
趙傳

趙傳（粵拼：ziu6 cyun4；英文：Chief Zhao；1961年6月18號—）係臺灣歌手，1982年籌組紅十字樂團，1986年嗰個團體奪得「YAMAHA熱門音樂大賽」冠軍。1989年加盟滾石唱片，代表作歌曲包括《我是一隻小小鳥》、《我終於失去了你》、《我很醜，可是我很溫柔》、《愛要怎麼說出口》等。1991年榮獲第3屆金曲獎最佳國語男歌手獎。1992年攞過第4屆金曲獎最佳音樂錄影帶獎（粉墨登場／滾石）。
2012年離開滾石唱片後，正式加盟華納音樂，推出最新專輯《音樂武俠》。2014年，佢出道踏入25年，宣布喺6月13號發行新歌加精選「一顆滾石的25年」專輯，收錄25首歌曲，重以新歌〈一顆滾石〉感恩前東家，另外重將自己嘅招牌歌曲整成電音版，都叫做係個人音樂史上一大創舉。2015年參加《隱藏的歌手》節目嘅錄製，係第7期嘅原唱歌手。2016年1月，加盟湖南衛視《我是歌手》第四季、為首發歌手，喺第二輪遭到淘汰，之後喺突圍賽演唱《曾經的你》以第五名突圍失敗。同年10月，以「請叫我鬥牛士」身分參加江蘇衛視《蒙面唱將猜猜猜》。

《我是歌手》第四季
2016年1月，加盟湖南衛視《我是歌手》第四季、為首發歌手，喺第二輪遭到淘汰，之後喺突圍賽演唱《曾經的你》以第五名突圍失敗。
混合格鬥

混合格鬥（mixed martial arts，簡稱 MMA；而日本就叫做「總合格鬥技」）係而家世界格鬥競技嘅其中一大主流，最初由於打擊系選手（Striker）同地戰系選手（Grappler）兩班人喺度拗邊種格鬥技巧最好揪，鬥吓鬥吓就演變成呢種新類型嘅格鬥形式。亦即係話，去得打混合格鬥，就至少要識晒打擊同地戰兩種格鬥技巧，就算其中一樣唔叻，但點都唔可以唔識，喺混合格鬥發展早期，就有好多打擊系選手睇小地戰式格鬥，結果一撻咗落地就畀人打到無得還手。
打擊系（Striking）指嘅即係一啲站立式嘅格鬥形式，好似散打、泰拳、拳擊、跆拳道之類。而地戰系（Grappling）指嘅即係柔道（Judo）、摔角（Wrestling）、俄羅斯桑搏（Sambo）、巴西柔術（Brazilian Jiu-jitsu）呢類糾纏式嘅格鬥系列。
MMA 混合格鬥所推崇嘅，係一種無規則形式嘅格鬥競技，即所謂嘅 No holds barred（NHB），但由於No holds barred 呢個叫法畀人感覺好似爛仔打交咁，為咗畀呢種格鬥形式更有運動意義，所以先改叫做「Mixed martial arts」混合格鬥。
李佳芯

李佳芯（粵拼：lei5 gaai1 sam1，Ali Lee，1982年11月27號—），原名李嘉馨，係香港自由身女藝人，以前係無綫電視演員同節目主持、香港有線電視藝員，又做過廣告模特兒。

簡介
李佳芯於1982年11月27號喺香港出世，祖籍於廣東佛山南海，佢喺香港城市大學視覺藝術副學士學位畢業後，曾經做過模特兒，幫旅遊雜誌《新假期》拍封面，亦曾經演過好多個電視廣告，比如麗的化妝棉、李派林（中文：李派林）喼汁、麥當勞McCafé（中文：McCafé）同京都念慈菴（中文：京都念慈菴）枇杷潤喉糖等等。
2008年，李佳芯（嗰時用緊原名李嘉馨）同有線電視簽約，做體育主持，曾經採訪北京奧運，後尾做體育節目《體育王》主持，再跟住主持有線電視娛樂台（中文：有線電視娛樂台）節目，比如《空間大改造》同旅遊節目《十二夜》系列及《冰島·千年一嘆》等。2010年6月，佢有份出鏡《2010有線世界盃嘉年華》同《有線1台世界盃》。
2012年，李嘉馨改名叫李佳芯。同年12月，李佳芯離開咗有線電視，跳槽到無綫電視。2013年，佢做《學是學非》其中一個主持，開始多人識。
2016年，李佳芯喺《萬千星輝頒獎典禮》攞到「飛躍進步女藝員」獎，2018年憑《BB來了》攞到「最佳女主角」獎。
2019年，佢曾經呼籲香港市民要登記做選民，但就俾內地網民抨擊。佢回應話：「有關『港獨』的指控，這二字從不曾在我腦海或心裡出現。從前沒有、現在更沒有。」
2021年，李佳芯喺《萬千星輝頒獎典禮》憑《愛美麗狂想曲》「王麗美」呢個角色攞到「最受歡迎電視女角色」獎。
自從2019年佢畀內地網民老屈後，無綫電視就逐漸將佢投閒置散，2024年頭拍完劇集《麻雀樂團》後更未獲安排任何工作，同年除夕佢喺社交媒體暗示合約已經完結，而無綫電視官網嘅藝員名單喺2025年1月4號將佢除名。
喺2011年
喺2019年

感情生活
李佳芯曾經同藝人陳炳銓拍拖，佢哋喺2020年尾分手。
威爾斯王妃嘉芙蓮

威爾斯王妃嘉芙蓮（英文：Catherine, Princess of Wales，全名 Catherine Elizabeth "Kate"，原姓 Middleton；1982年1月9號—），普通話譯成凱瑟琳、凱蒂或凱特，係英國王儲威爾斯親王威廉嘅老婆。
嘉芙蓮喺2011年4月29號同威廉王子結婚，2013年7月22號生咗佐治王子，2015年5月2號生咗莎樂公主，2018年4月23號生咗路易王子。
威爾斯佐治王子

威爾斯佐治王子（英文：Prince George of Wales，2013年7月22號—），全名佐治·亞歷山大·路易（英文：George Alexander Louis）係威爾斯親王威廉同王妃嘉芙蓮嘅仔，2013年7月22號下晝4點24分喺倫敦聖瑪麗醫院出世，重8磅6安士（3.6千克）。佢係女王伊利沙伯二世嘅第一個曾孫，又係英國嘅第二順位繼承人。
威爾斯路易王子

威爾斯路易王子（英文：Prince Louis of Wales，英讀：/ˈluːi/，LOO-ee，2018年4月23號—），全名路易·亞瑟·查理斯（Louis Arthur Charles），係威爾斯親王威廉同王妃嘉芙蓮嘅細仔、英女王伊利沙伯二世第六個曾孫。佢係英國王位第四順位繼承人，排喺佢老豆、哥哥佐治王子、姐姐莎樂公主之後。2013年王位繼承法修訂之後，王子唔再一定排喺公主前邊繼承王位，所以路易王子成為英國王室有史以來第一位繼位次序排家姐後邊嘅王子。

出世
2017年9月4號，堅星頓宮宣布劍橋公爵威廉夫婦可能會有第3個細路，2017年10月17號確認咗消息，預產期喺2018年4月。2018年3月22號，劍橋公爵夫人開始長達11個禮拜嘅產假。
2018年4月23號，堅星頓宮宣布劍橋公爵夫人喺凌晨開始分娩，據報呢一日亦係實際嘅預產期。當日11點01分（英國夏令時，10:01 UTC），嘉芙蓮生咗重3.8公斤嘅男嬰。威廉王子全程侍產。醫療團隊由蓋伊·索普-比斯頓（Guy Thorpe-Beeston）率領。男嬰出世7個鐘之後，嘉芙蓮抱住佢一齊喺聖瑪麗醫院嘅麗都翼（Lindo Wing）外同世人見面。
英國廣播公司國際頻道

英國廣播公司國際頻道（英文：BBC World Service）係英國廣播公司下屬嘅廣播服務，都係獲國際廣泛認識嘅國際廣播電台，以32種語言以短波及互聯網對全世界進行廣播。
漢斯·弗米爾

漢斯·費米爾（德文：Hans Vermeer，1930年9月24號—2010年2月4號）係德國語言學家同翻譯學者，最出名嘅翻譯目的論，強調做翻譯要根據翻譯目的嚟決定做法。對於翻譯學嚟講，弗米爾做嘅研究開創咗新視角，將焦點放喺翻譯功能而唔係逐字逐句噉「對應」。費米爾仲推動翻譯教育，培育咗唔少專業翻譯員，對現代翻譯理論發展有重大貢獻。
東京俳優生活協同組合

東京俳優生活協同組合（簡稱俳協）係日本一間幾有歷史嘅聲優事務所，1960年5月創立。俳協係全日本唯一一間用「合作社」形式（即係配音員同埋經紀人一齊運營）嘅事務所。佢哋重會定期培養一班新配音員。而且，依家日本好多聲優事務所都係由俳協分拆出嚟。
土耳其廣播電視公司

土耳其之聲前身為1926年成立嘅土耳其廣播電台（Radio Turkey，簡稱RT），後者係歐洲廣播聯盟嘅創始成員之一。喺1992年之前，土耳其廣播電視公司係土耳其唯一電視同廣播節目嘅供應者。
仁德天主教小學

仁德天主教小學（英文：Yan Tak Catholic Primary School）係香港新界屯門蝴蝶邨一間政府資助全日制男女天主教小學，建築物同聖瑪竇宗徒堂相連。1983年創辦，現任校長係羅淑貞女士，校訓係「仁智善德」。該校聯繫中學有屯門天主教中學。

辦學宗旨
〔呢句嘢唔似粵語，唔該改咗佢〕
秉承教會傳揚福音的使命，使學生認識愛主愛人的道理，並能身體力行，活出基督精神。

校舍
〔呢句嘢唔似粵語，唔該改咗佢〕
此校是一座標準小學校舍，面積達3900平方米，有課室24間、特別室10間，所有課室及特別室均有空氣調節及多媒體設施配合多元化教學，此外，天台更設有心靈花園以綠化校園。
校舍在2007年曾經進行維修工程，興建新翼。2021年曾進行維修工程，重鋪籃球場。到2022年，圖書館暫時封閉,進行重新翻新工程,並且於2023年6月中重新開放。
陳蒨葶

陳蒨葶（英文：Sammi Chan，1985年10月30號—），原名陳慧婷，係香港前女歌手，2010年用藝名葉慧婷出道。佢自2020年轉行做地產經紀，2022年因為用浴巾包住個身拍片介紹樓盤嘅浴室而出名。

簡歷
陳蒨葶2010年用藝名葉慧婷加入香港樂壇，頭一張個人EP《新一天》喺2011年4月推出，喺嗰年新城勁爆頒獎禮攞到「新城勁爆新登場女歌手」，第二年再攞到「新城勁爆躍進歌手」。不過佢之後逐漸淡出樂壇。
因為佢係民建聯陳鑑林嘅姪女，佢一度投身政壇，2019年曾經代表建制陣營地區組織「麗晶動力」參選區議會選舉觀塘區麗晶選區，但因為親中派漠視民意堅持修訂逃犯條例，選情大受影響而落選。在麗晶花園成立居民組織業主立案法團時，聯合前區議員潘進源加以阻撓。2020年7月佢考到地產代理牌，加入中原地產，再轉投利嘉閣，做高級客戶經理。
2022年8月，陳蒨葶拍咗條介紹啟德新樓盤「尚．珒溋」嘅短片，片中佢用浴巾包住個身坐喺浴缸度，介紹樓盤嘅浴室，因為行為出位，引起網上迴響，結果條片被安排落架。之後利嘉閣發表回應，話片入面見唔到有任何不雅地方，條片亦經賣方確認同意，而將條片落架係避免同事受網絡欺凌。
2023年，陳蒨葶參加無綫電視嘅歌唱比賽《中年好聲音2》。
趙樂際

趙樂際（粵拼：ziu6 lok6 zai3；1957年3月8號—），陝西西安人，青海西寧出世。北京大學哲學系畢業。中國共產黨現任領導人之一，第19屆中央政治局常委、中央紀委書記，亦係中共第十六至十九屆中央委員。之前係中共青海省委副書記、西寧市委書記、青海省省長、中共青海省委書記、中共陝西省委書記、中央政治局委員、中央書記處書記同埋中央組織部部長。中共十九大之後當選中共中央政治局常委，接替王岐山做中紀委書記。
而佢細佬趙樂秦亦係政治人物，現任桂林市委書記。
李鴻忠

李鴻忠（粵拼：lei5 hung4 zung1，1956年8月—），山東昌樂人，遼寧瀋陽出世，中國共產黨員，第19屆中央政治局委員，吉林大學畢業。
佢做過原中華人民共和國電子工業部辦公廳秘書。1995年調去廣東，做過惠州市委副書記、代市長、廣東省委常委、副省長、深圳市委副書記、市長、市委書記、市人大常委會主任。
2007年調去湖北，做省委副書記同省長，2010年起做湖北省委書記。2016年調去天津，接黃興國，做天津市委書記。
中華大學 - 清華大學合併

中華大學 - 清華大學合併係指臺灣嘅中華大學併入國立清華大學嘅一連串事件。合併方案主要係以中華大學退場後捐贈剩餘財產畀清大使用，原中華大學校園俾清華大學嘅半導體學院進駐成立「清華平方科技園區」，以及讓原中華大學嘅教師喺國立清華大學持續工作6年。
由於兩校學術地位差異等問題，整併消息一出，造成唔少師生議論。

背景
喺中華大學選擇同清華大學合併前，陽明交大亦曾經接洽中華大學，校長林奇宏甚至喺2024年10月率校內高層團隊到中華大學提出整併方案。但由於清大係校方較早接觸嘅國立大學、接觸時間比較長，董事優先選擇清大。
去到2024年11月21號，清大向傳媒證實，兩校取得共識，計畫喺中華大學校園設「清華平方科技園區」。

關於中華大學嘅財務狀況
有部分傳媒關注，係咪中華大學嘅財政出現顯著虧蝕，所以要搵人接手，不過中華大學校長劉維琪就話，中華大學財務營運健全，唔係因為虧損先要合併。佢又話，要喺學校健康嘅情況下掌握合校主動權，先可以對師生、學校都好，而唔係面臨被迫退場窘境。

關於中華大學嘅學術地位同原校畢業生畢業證書安排
由於清華大學算係喺台灣嘅一線大學，合併一度引發清華大學一啲學生不滿，認為清大「自降格調」。
亦有人擔心未來中華大學嘅學生，可以領清大畢業證書。不過中華大學校長劉維琪之後表示，學生將喺原校畢業，等所有學生照顧好之後先停辦退場，代表中華大學學生嘅畢業證書唔會變成清華大學嘅畢業證書。
游毓蘭

游毓蘭（舊名葉毓蘭，1958年2月27號—）係中國國民黨政治人物，宜蘭縣人，曾任第十屆立法委員、中央警察大學外事警察系主任、婦女救援基金會董事長等。佢曾經從國民黨退黨，代表新黨參選不分區立委。2019年獲國民黨提名列不分區立委，成功進軍國會。佢因為曾經擔任警大教授，經常會喺警察相關議題新聞上發表意見。
鄭運鵬

鄭運鵬（1973年6月2號—）係臺灣民主進步黨政治人物，現任中華顧問工程司董事長。曾任民主進步黨籍第六屆同第九、十屆立法委員、民主進步黨立法院黨團幹事長。
1月1號

1月1號係公曆年嘅第1日，離年尾重有364日（閏年365日）。
<< - 1月 - >>



大件事
前45年：儒略曆第一次使用。
976年：南唐李煜被俘，南唐亡。
1515年：法蘭西一世成為法國王。
1651年：查理斯二世加冕蘇格蘭王。
1707年：João V de Portugal（葡萄牙文：João V de Portugal）加冕葡萄牙王。
1788年：倫敦出第一版嘅The Times日報，前身係The Daily Universal Register of London。
1801年：意大利天文學家皮亞齊公佈發現穀神星。
1801年：大不列顛王國同埋愛爾蘭王國合併為大不列顛及愛爾蘭聯合王國。
1804年：海地脫離法國獨立。
1833年：英國話福克蘭群島嘅主權係佢嘅。
1860年：波蘭發行第一張郵票。
1873年：日本開始使用公曆。
1877年：英國維多利亞女王成為印度女皇。
1890年：澳洲第四間大學塔斯曼尼亞大學創校。
1901年：英國喺澳洲嘅六個殖民區組成澳大利亞聯邦，成為英國嘅自治領，首任總理係埃德蒙巴頓。
1912年：中華民國成立，孫中山喺南京總統府宣誓做中華民國臨時大總統。
1916年：袁世凱登基做中華帝國皇帝。
1956年：蘇丹共和國脫離英國同埋埃及獨立。
1959年：菲德爾·卡斯特羅領導嘅古巴共產黨贏咗內戰，古巴共和國成立。
1979年：全國人民代表大會常務委員會發表《告台灣同胞書》。
1979年：美利堅合眾國同中華人民共和國建立外交關係，同時同退守臺灣嘅中華民國政府斷交。
1984年：汶萊獨立。
1988年：北京天安門城樓向中外遊客開放。
1993年：蘭桂坊慘劇 — 香港中環蘭桂坊人踩人，21死，63傷。
1993年：捷克斯洛伐克分裂，成為捷克同斯洛伐克。
1994年：歐洲經濟區成立。
1995年：中國中央電視台體育頻道開播。
1995年：取代關稅及貿易總協定嘅世界貿易組織開始運作，總部位於瑞士日內瓦。
1995年：瑞典、奧地利、芬蘭獲准加入歐洲聯盟。
2000年：全球各地迎接千禧年同應付電腦千年蟲問題。
2001年：荷蘭成第一個法律上承認同性婚姻嘅地方。
2002年：歐元（銀仔同銀紙）開始喺十一國流通 — 比利時、德國、芬蘭、法國、愛爾蘭、意大利、盧森堡、荷蘭、奧地利、葡萄牙、西班牙。
2002年：臺灣用「中華台北」之名正式加入世界貿易組織。
2011年：愛沙尼亞停用愛沙尼亞克朗，用歐元，係第十七個國家加入歐元區。
2016年：廣東新聞頻道元旦大改版，《正點報道》等大量粵語節目畀改成普語欄目，係撐粵語以來嘅重大打壓。
2020年：克羅地亞做歐盟理事會主席國。
2020年：德國北萊茵－西法倫一個動物園火燭，卅幾隻動物被監生燒死，得兩隻黑猩猩生還。
2021年：星加坡開始停印1千蚊紙，以降低洗黑錢風險。
2022年：區域全面經濟夥伴（英文：Regional Comprehensive Economic Partnership）（RCEP）協定生效，超越歐洲聯盟成爲世界上最大嘅自由貿易協議（英文：Free trade agreement）。
2023年：克羅地亞正式加入歐元區同埋神根公約國。
2023年：盧拉宣誓就任第39任巴西總統。
2024年：日本石川縣能登半島發生咗最大震度7級嘅地震。氣象廳將呢一連嘅地震命名做「令和6年能登半島地震」。
2024年：阿爾察赫共和國完全解散所有國家機構，意味個國自此停止存在。
2024年：埃及、埃塞俄比亞、伊朗、沙特阿拉伯同阿拉伯聯合酋長國成爲金磚國家成員國。
2025年：中國東方航空以國產客機C919執飛來往香港同上海嘅定期航班首航，係同型號飛機首條境外航線。
2025年：受收賄同政治獻金官司纏身嘅柯文哲請辭台灣民眾黨主席職位，由黃國昌代理黨主席。
2025年：羅馬尼亞同保加利亞正式成為神根公約國。
2025年：由於烏克蘭拒絕續簽同俄羅斯嘅輸氣協議，俄羅斯要停止透過烏克蘭向歐洲出口天然氣。
2025年：黑山切庭耶發生槍擊案（英文：2025 Cetinje shootings），13死（連埋疑兇）4傷。
2025年：美國紐奧良波旁街（法文：Rue Bourbon）有農夫車高速衝向慶祝元旦嘅人羣（英文：2025 New Orleans truck attack），司機Shamsud-Din Jabbar之後落車開槍，又同警方駁火，最少16死（連埋疑兇）35傷。
2025年：美國拉斯維加斯侵國際酒店（英文：Trump International Hotel Las Vegas）大門外有電動車爆炸著火（英文：2025 Las Vegas Cybertruck explosion），司機死咗，另有7傷。車內發現大量煙花、煤氣罐同露營燃料。
2025年：美國紐約市皇后區發生槍擊案，三至四名男人喺一間夜店外向人羣開槍，最少11傷，槍手走甩。
林顯章

林顯章係台灣嘅親北京派商人，曾經擔任廣州市台協常務副會長，亦係廣州三奇石礦有限公司嘅負責人。佢仲係廣州市台灣同胞聯誼會嘅名譽顧問，亦係味王公司嘅常務董事，同時佢亦屬於三信商事家族成員。林顯章嘅兒子係林正暐，女兒係林夢嫣。
台灣日報

《台灣日報》，簡稱《台日》，公司全名為台灣報業股份有限公司，係台灣嘅一份綜合性日報，1964年10月25號創刊，2006年6月6號號刊。最後一任董事長係顏文閂，總社曾設喺台北市大安區信義路二段88號8樓，總社最後社址位於台中市西屯區文心路三段361號「台日大樓」。
新頭殼

Newtalk新聞，原名新頭殼，係台灣「先驅媒體社會企業股份有限公司」所經營嘅一個新聞網路媒體，2009年9月1號上線。
11月18號

11月18號係公曆年嘅第322日（閏年第323日），離年尾重有43日。
<< - 11月 - >>



大件事
1067年：司馬光初進讀通志，賜名《資治通鑒》。
1918年：拉脫維亞獨立。
1928年：美國和路迪士尼公司攞米奇老鼠做主角嘅第一部有聲卡通《汽船威利號（英文：Steamboat Willie）》喺紐約首演。
1970年：阿曼獨立。
1976年：香港三百幾個社團嘅代表一共五百幾人舉行大會，反對港府干預商業回佣，工商界代表要求修改法案，分開處理私人企業舞弊同埋政府公務員以及公共機構貪污。
1985年：用咗十億美金起嘅香港上海匯豐銀行總行大廈啟用。
1985年：陳水扁嘅老婆吳淑珍喺競選臺南縣長失利之後謝票，俾張榮財揸貨車撞傷，下半身從此癱瘓。
1987年：英國倫敦地下鐵發生大火，32死50幾傷。
2002年：中國國務院總理朱鎔基扺達香港訪問，主持第十六屆世界會計師大會開幕禮。
2007年：第3屆香港區議會選舉。
2021年：香港小濠灣污水處理廠有4名工人被困沙井，其中一名女工送院後不治，其餘3名傷者有一個係女工嘅老公。
2021年：香港大埔公路大圍段有巴士翻側，1死11傷。58歲巴士司機涉嫌危險駕駛導致他人死亡被捕。
壓歲錢

壓歲錢係指中國春節時長輩送畀未成年晚輩嘅紅包。到咗大清，先有兒童慶歲，長者與以錢，貫用紅，置之臥所，曰「壓歲錢」。去到中華民國，又曾經流行以紅紙包100銅元，以示「長命百歲」。

起源
呢篇文可能要清理或者重寫，令佢更符合維基百科嘅質素標準。如果你有能力又咁啱得閒，可以改善吓呢篇文。
壓歲錢嘅起源主要有以下三種講法：
古時候，有種小妖叫做「祟」，年卅晚出嚟用手去摸瞓着咗嘅細路嘅頭，細路往往嚇到喊，跟住頭疼發熱，變成傻仔。因此，家家都響嗰日着燈坐喺度唔瞓，叫做「守祟」。有一家夫妻老年得到嗰仔，視佢為心肝寶貝。到咗年卅晚，佢哋驚「祟」嚟害個細路，就摞出八個銅錢同細路玩。細路玩攰瞓着咗，佢哋就將八個銅錢用紅紙包住放喺細路嘅枕頭下邊，兩公婆唔敢瞌埋眼。半夜一陣陰風吹開房門，吹熄咗盞燈，「祟」啱啱伸手去摸細路嘅頭，枕頭邊發出道道閃光，嚇到「祟」走鬼咗。第二日，兩公婆將用紅紙包八個銅錢嚇退「祟」嘅事講咗畀大家知，以後大家就跟住做，啲細路就太平無事。原來八個銅錢係八仙變嘅，暗中保護個細路。因為「祟」與「歲」諧音，之後逐漸演變成「壓歲錢」。到咗明清，「以彩繩穿錢編為龍形，謂之壓歲錢。尊長之賜小兒者，亦謂壓歲錢」。所以一啲地方將畀細路壓歲錢叫做「串錢」。到咗近代就演變為紅紙包住一百文銅錢賜畀晚輩，寓意「長命百歲」。對已成年嘅晚輩，紅紙包入面就會放一個銀元，寓意「一本萬利」。貨幣改為銀紙後，長輩都鍾意去銀行換票面冧巴相連嘅新銀紙畀細路，祝願細路「連連高升」。
源於古代「壓驚」。話說喺太古時有一種凶獸叫做「年」，隔365日後之夜，就要出來傷害人畜、莊稼。啲細路仔驚，大人則用燃竹響聲驅「年」，用食品安慰細路，稱佢做「壓驚」。年久日深，咪演變為以貨幣代食物，去到宋朝就有「壓驚錢」囉。據史載，王韶子南陔，因為俾壞人孭走，喺途中驚呼，先至俾皇車所救，宋神宗賜咗佢「壓驚金犀錢」。以後先發展為「壓歲錢」。
最早出現喺大唐宮廷，當時宮中有散錢之風。王仁裕響《開元天寶遺事》度講：唐玄宗天寶年，「內廷嬪妃，每於春時，各於禁中結伴三人至五人擲錢為戲。」王建響《宮詞》中載：「宿妝殘粉未明天，總立昭陽花樹邊。春日內人長打白，庫中先散與金錢。」從春日「擲錢為戲」，到「散與金錢」，後又發展到贈「洗兒錢」。據司馬光《資治通鑑》所講，楊貴妃認咗安祿山做義子嗰陣時，「玄宗親視之，喜贈貴妃洗兒錢」，以賀喜驅邪。去到大宋、大元，就形成一種民俗。佢同正月初一農曆新年結合，形成早期嘅「壓歲錢」。但當時重未有流通嘅貨幣，而只係一種特製嘅「壓歲錢」。